CELEX: 62009TN0440
Language: lv
Date: 2009-11-03 00:00:00
Title: Lieta T-440/09: Prasība, kas celta 2009. gada 3. novembrī — Azienda Agricola Bracesco /Komisija

19.12.2009   
            
            
               LV
            
            
               Eiropas Savienības Oficiālais Vēstnesis
            
            
               C 312/42
            
         Prasība, kas celta 2009. gada 3. novembrī — Azienda Agricola Bracesco/Komisija
   (Lieta T-440/09)
   2009/C 312/69
   Tiesvedības valoda — itāļu
   
      Lietas dalībnieki
   
   
      Prasītāja: Azienda Agricola Bracesco Srl, Orgiano(Itālija) (pārstāvji — F. Tosello, avvocato, S. Rizzioli, avvocato, C. Pauly, avocat)
   
      Atbildētāja: Eiropas Kopienu Komisija
   
      Prasītājas prasījumi:
   
   
               —
            
            
               piespriest Eiropas Komisijai atbilstoši EKL 235. pantam un 288. panta otrajai daļai atlīdzināt Azienda Agricola Bracesco s.r.l. zaudējumus, kas pašreizējā likvidācijas procesā ir sasnieguši EUR 335 000, vai citu taisnīgu summu, kuru tiesvedības laikā noteiks tiesa, un papildus likumiskos procentus līdz summas samaksai;
            
         
               —
            
            
               piespriest atbildētājai atlīdzināt tiesāšanās izdevumus.
            
         
      Pamati un galvenie argumenti
   
   Šī prasība par zaudējumu atlīdzību, kas izriet no Eiropas Kopienas ārpuslīgumiskās atbildības, iekļaujas Kopienas pasākumos cīņai pret putnu gripu.
   Šajā sakarā tiek apstiprināts, ka Eiropas mājputnu tirgus traucējumu rezultātā, kurus izraisīja cenu kritums patērētāju pieprasījuma samazināšanās dēļ, kas, savukārt, bija saistīts ar putnu gripas izplatību, Eiropas Komisija nolēma veikt pasākumus, pieņemot Regulu Nr. 1010/2006 (1), kas paredz atbalsta pasākumus mājputnu gaļas ražotajiem.
   Tomēr, neskatoties uz to, ka saskaņā ar Kopienu tiesību aktiem dzīvnieku veselības jomā mājputnu kategorijā ietilpst arī paipalas, mājputnu gaļas ražotāji, kuri nodarbojas ar šīs sugas audzēšanu un kaušanu, ir nepamatoti izslēgti no atbalsta saņēmēju loka.
   Prasītāja, Azienda Agricola Bracesco s.r.l., kas atrodas likvidācijas procesā, sūdzas par netaisnīgi ciestajiem zaudējumiem, kas radušies Eiropas Komisijas rīcības rezultātā, ar kuru ir acīmredzami un būtiski pārkāpts viens no Kopienu tiesiskās iekārtas pamatprincipiem, tas ir, nediskriminācijas princips.
   
      (1)  Komisijas 2006. gada 3. jūlija Regula (EK) Nr. 1010/2006 par noteiktiem ārkārtas pasākumiem tirgus atbalstam olu un mājputnu nozarē konkrētām dalībvalstīm (OV L 180, 3. lpp.).